РЕПУБЛИКА СРБИЈА

НАРОДНА СКУПШТИНА

01 Број 06-2/187-21

20. мај 2021. године

Б е о г р а д

**З А П И С Н И К**

**ДВАНАЕСТЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 18, 19. и 20. МАЈА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 95 народних посланика, а применом електронског система за гласање утврђено је да је у сали присутно 146 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарствa заштите животне средине, Мирсад Хоџић, представник Посланичке групе УЈЕДИЊЕНА ДОЛИНА - СДА САНЏАКА - од директора Агенције за спречавање корупције, Сања Јефић Бранковић, представник Посланичке групе Социјалдемократска партија Србије - од Министарства државне управе и локалне самоуправе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од Министарства правде и председника Владе и Ђорђе Тодоровић, представник Посланичке групе „Александар Вучић - за нашу децу“ - од Регулаторног тела за електронске медије и министра унутрашњих послова.

Председник је обавестио да су спречени да седници присуствују народни посланици Јелисавета Вељковић и Ђуро Перић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Душан Бајатовић, Милош Банђур, Надире Бећири, др Марко Богдановић, Невена Веиновић, Никола Војиновић, Владан Глишић, Младен Грујић, проф. др Зоран Драгишић, Милован Дрецун, Владимир Ђукановић, Милан Ђурица, Нинослав Ерић, Илија Животић, Александар Јовановић, Драгомир Карић, Јован Колунџија, Маријана Крајновић, Софија Максимовић, проф. др Предраг Марковић, Јелена Мијатовић, Марко Младеновић, Оливера Недељковић, проф. др Александра Павловић Марковић, Горан Пекарски, Мира Петровић, Милена Поповић, Никола Радосављевић, Катарина Ракић, Иван Тасовац, Смиља Тишма, Бојан Торбица, Ненад Филиповић, Љиљана Кузмановић-Вујаковић, Марина Мирковић и Никола Кожовић.

Народна скупштина је, већином гласова (од 178 присутних народних посланика, 156 је гласало за, а 22 нису гласала), усвојила Записник Девете седнице Првог редовног заседања Народне скупштине Републике Србије у 2021. години, одржане 21, 22, 27. и 28. априла 2021. године.

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Миодрага Линте да се дневни ред допуни тачком - Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 181 присутног народног посланика, пет је гласало за, а 176 није гласало) и предлог народног посланика Ане Караџић да се дневни ред допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ане Караџић, од 181 присутног народног посланика, 21 је гласао за, један против,а 159 није гласало).

Народна скупштина је, већином гласова (од 181 присутног народног посланика, 167 је гласало за, а 14 није гласало), прихватила предлог народног посланика др Александра Мартиновића да се обави:

**1. заједнички начелни претрес о:**

**- Предлогу закона о изменама и допунама Закона о средњем образовању и васпитању,** који је поднела Влада (број 011-771/21 од 29. априла 2021. године),

**- Предлогу закона о изменама и дoпунама Закона о забрани дискриминације,** који је поднела Влада (број 011-742/21 од 26. априла 2021. године),

**- Предлогу закона о родној равноправности,** који је поднела Влада (број 011-741/21 од 26. априла 2021. године) и

**- Предлогу закона о обнови културно - историјског наслеђа и подстицању развоја Сремских Карловаца,** који је поднела Скупштина Аутономне покрајине Војводине (број 011-738/21 од 26. априла 2021. године).

**2. заједнички начелни и јединствени претрес о:**

**- Предлогу закона о измени Закона о планирању и изградњи,** који је поднела Влада (број 011-776/21 од 29. априла 2021. године),

**- Предлогу закона о изменама и допунама Закона о електронском документу, електронској идентификацији и услугама од поверења у електронском пословању,** који је поднела Влада (број 011-775/21 од 29. априла 2021. године),

**- Предлогу закона о изменама и допунама Закона о посебним условима за реализацију пројекта изградње станова за припаднике снага безбедности,** који је поднела Влада (број 011-777/21 од 29. априла 2021. године),

**- Предлогу закона о изменама и дoпунама Закона о пловидби и лукама на унутрашњим водама,** који је поднела Влада (број 011-737/21 од 26. априла 2021. године),

**- Предлогу закона о метроу и градској железници,** који је поднела Влада (број 011-773/21 од 29. априла 2021. године) и

**- Предлогу закона о потврђивању Споразума о међународном повременом превозу путника аутобусима (Interbus споразум) и Одлуке бр. 1/2011 Заједничког одбора основaног Interbus споразумом о међународном повременом превозу путника аутобусима,** који је поднела Влада (број 011-774/21 од 29. априла 2021. године).

Народна скупштина је, већином гласова (од 181 присутног народног посланика, 172 су гласала за, а девет није гласало), утврдила дневни ред Дванаесте седнице Првог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

1. **Предлог закона о изменама и допунама Закона о средњем образовању и васпитању**, који је поднела Влада (број 011-771/21 од 29. априла 2021. године)
2. **Предлог закона о изменама и дoпунама Закона о забрани дискриминације,** који је поднела Влада (број 011-742/21 од 26. априла 2021. године)
3. **Предлог закона о родној равноправности**, који је поднела Влада (број 011-741/21 од 26. априла 2021. године)
4. **Предлог закона о обнови културно - историјског наслеђа и подстицању развоја Сремских Карловаца**, који је поднела Скупштина Аутономне покрајине Војводине (број 011-738/21 од 26. априла 2021. године)
5. **Предлог закона о измени Закона о планирању и изградњи**, који је поднела Влада (број 011-776/21 од 29. априла 2021. године)
6. **Предлог закона о изменама и допунама Закона о електронском документу, електронској идентификацији и услугама од поверења у електронском пословању**, који је поднела Влада (број 011-775/21 од 29. априла 2021. године)
7. **Предлог закона о изменама и допунама Закона о посебним условима за реализацију пројекта изградње станова за припаднике снага безбедности**, који је поднела Влада (број 011-777/21 од 29. априла 2021. године)
8. **Предлог закона о изменама и дoпунама Закона о пловидби и лукама на унутрашњим водама**, који је поднела Влада (број 011-737/21 од 26. априла 2021. године)
9. **Предлог закона о метроу и градској железници**, који је поднела Влада (број 011-773/21 од 29. априла 2021. године)
10. **Предлог закона о потврђивању Споразума о међународном повременом превозу путника аутобусима (Interbus споразум) и Одлуке бр. 1/2011 Заједничког одбора основaног Interbus споразумом о међународном повременом превозу путника аутобусима**, који је поднела Влада (број 011-774/21 од 29. априла 2021. године)
11. **Листа кандидата за члана Савета Регулаторног тела за електронске медије,** коју је поднео Одбор за културу и информисање (број 02-602/21 од 28. априла 2021. године).

Председник је, сагласно члану 90. став 1. Пословника, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, Гордана Чомић, министар за људска и мањинска права и друштвени дијалог, Игор Мировић, председник покрајинске Владе, Мина Роловић Јочић, државни секретар у Министарству за људска и мањинска права и друштвени дијалог, Нина Митић, помоћник министра за људска и мањинска права и друштвени дијалог, Милош Благојевић, вршилац дужности помоћника министра просвете, науке и технолошког развоја, Ивана Јоксимовић, вршилац дужности помоћника министра за људска и мањинска права и друштвени дијалог, Светлана Ђорђевић, самостални саветник у Министарству за људска и мањинска права и друштвени дијалог, Мирјана Влаховић, руководилац групе за правне послове, за послове средњег образовања и васпитања и образовања одраслих у Министарству просвете, науке и технолошког развија и Зоран Костић, посебни саветник министра просвете, науке и технолошког развоја.

Затим је Народна скупштина прешла на рад по утврђеном дневном реду седнице, односно на **заједнички начелни претрес о предлозима закона из тачака од 1. до 4. дневног реда.**

Председник је, сагласно члaну 157. став 2. Пословника, отворио заједнички начелни претрес о:

**- Предлогу закона о изменама и допунама Закона о средњем образовању и васпитању,**

**- Предлогу закона о изменама и дoпунама Закона о забрани дискриминације,**

**- Предлогу закона о родној равноправности** и

**- Предлогу закона о обнови културно - историјског наслеђа и подстицању развоја Сремских Карловаца.**

Уводно излагање о предлозима закона поднели су представници предлагача Бранко Ружић, први потпредседник Владе и министар просвете и Игор Мировић, председник покрајинске Владе.

У заједничком начелном претресу учествовали су народни посланици: Елвира Ковач, известилац Одбора за европске интеграције, др Муамер Бачевац, известилац Одбора за људска и мањинска права и равноправност полова, Сандра Божић, известилац Одбора за културу и информисање, др Муамер Зукорлић, известилац Одбора за образовање, науку, технолошки развој и информатичко друштво, Јелена Жарић Ковачевић, известилац Одбора за уставна питања и законодавство (након чијег излагања се за реч јавила представник предлагача Гордана Чомић, министар за људска и мањинска права и друштвени дијалог) Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чијег излагања су се за реч и реплику јављали министар Гордана Чомић и народни посланик Драган Д. Марковић), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања су се за реч и реплику јављали министар Гордана Чомић и народни посланик др Муамер Зукорлић), др Муамер Бачевац, представник Посланичке групе Социјалдемократска партија Србије и др Балинт Пастор, председник Посланичке групе САВЕЗ ВОЈВОЂАНСКИХ МАЂАРА, после чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова и одредила паузу од једног часа.

Након паузе, седница је настављена у 15 часова и 20 минута.

У наставку заједничког начелног претреса учествовали су народни посланици: проф. др Жарко Обрадовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), проф. др Марко Атлагић, представник Посланичке групе „Александар Вучић - за нашу децу“, Мисала Праменковић, Селма Кучевић (поводом чијег излагања се за реч јавила министар Гордана Чомић), др Милорад Мијатовић (поводом чијег излагања се за реч јавио председник покрајинске Владе Игор Мировић), Марија Јевђић (након чијег излагања су се за реч и реплику јављали министар Гордана Чомић и народни посланик Марија Јевђић), Борисав Ковачевић, Елвира Ковач, Ђорђе Милићевић, Александар Марковић, Милија Милетић, Самира Ћосовић (поводом чијег излагања се за реч јавио министар Бранко Ружић, а реплицирала му је народни посланик Самира Ћосовић), Загорка Алексић, Снежана Пауновић (поводом чијег излагања се за реч јавила министар Гордана Чомић), Небојша Бакарец, Маријан Ристичевић и др Александра Томић (поводом чијег излагања се за реч јавила министар Гордана Чомић).

Затим је председник, у складу са чланом 98. став 4. Пословника, закључио заједнички начелни претрес о предлозима закона из тачака од 1. до 4. дневног реда.

Првог дана рада, седница је завршена у 19 часова и 10 минута.

**Други дан рада – 19. мај 2021. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 194 народна посланика, а применом електронског система за гласање утврђено је да је у сали присутно 117 народних посланика и да постоје услови за рад.

Председник је обавестио да су спречени да седници присуствују народни посланици Јелисавета Вељковић и Ђуро Перић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Душан Бајатовић, Арђенд Бајрами, др Драгана Баришић, Надире Бећири, др Марко Богдановић, Славиша Булатовић, Невена Веиновић, Соња Влаховић, Никола Војиновић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Енис Имамовић, Крсто Јањушевић, Марија Јевђић, доц. др Михаило Јокић, Шаип Камбери, Драгомир Карић, Јован Колунџија, Ђорђе Комленски, Маријана Крајновић, Селма Кучевић, Софија Максимовић, Драган Д. Марковић, Јелена Мијатовић, Марко Младеновић, Оливера Недељковић, Слађана Николић, Јасмина Обрадовић, Биљана Пантовић Пиља, Золтан Пек, Горан Пекарски, Мира Петровић, Ивана Поповић, Милена Поповић, Мисала Праменковић, др Љубинко Ракоњац, Иван Тасовац, Смиља Тишма, Ненад Филиповић, Мирсад Хоџић, Александар Чотрић, Љиљана Кузмановић-Вујаковић, Никола Кожовић и Предраг Милошевић.

Председник је, сагласно члану 90. став 1. Пословника, обавестио да су позвани да седници присуствују: Томислав Момировић, министар грађевинарства, саобраћаја и инфраструктуре, Татјана Матић, министар трговине, туризма и телекомуникације, Александра Дамјановић и Биљана Поповић, државни секретари у Министарству грађевинарства, саобраћаја и инфраструктуре, Милош Цветановић, државни секретар у Министарству трговине, туризма и телекомуникације, Бранислава Поповић, Даница Ускоковић, Милан Петровић и Вељко Ковачевић, вршиоци дужности помоћника министра грађевинарства, саобраћаја и инфраструктуре, Наталија Радоја, шеф Одсека за регулативу, анализу и планирање у области информационог друштва у Министарству трговине, туризма и телекомуникација и Милан Војводић, шеф Одсека за информациону безбедност и електронско пословање у Министарству трговине, туризма и телекомуникација.

Затим је Народна скупштина наставила рад и прешла на **заједнички начелни и јединствени претрес o предлозима закона из тачака од 5. до 10. дневног реда.**

Председник је, сагласно чл. 157. став 1. и 170, а сходно члану 157. став 2. Пословника, отворио заједнички начелни и јединствени претрес о:

**- Предлогу закона о измени Закона о планирању и изградњи**,

**- Предлогу закона о изменама и допунама Закона о електронском документу, електронској идентификацији и услугама од поверења у електронском пословању**,

**- Предлогу закона о изменама и допунама Закона о посебним условима за реализацију пројекта изградње станова за припаднике снага безбедности**,

**- Предлогу закона о изменама и дoпунама Закона о пловидби и лукама на унутрашњим водама**,

**- Предлогу закона о метроу и градској железници** и

**- Предлогу закона о потврђивању Споразума о међународном повременом превозу путника аутобусима (Interbus споразум) и Одлуке бр. 1/2011 Заједничког одбора основaног Interbus споразумом о међународном повременом превозу путника аутобусима.**

Уводно излагање о предлозима закона поднео је представник предлагача Томислав Момировић, министар грађевинарства, саобраћаја и инфраструктуре.

У заједничком начелном и јединственом претресу, учествовали су народни посланици: Јелена Жарић Ковачевић, известилац Одбора за уставна питања и законодавство, Дејан Кесар, известилац Одбора просторно планирање, саобраћај, инфраструктуру и телекомуникације, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавио министар Томислав Момировић), Бранимир Јовановић, председник Посланичке групе Социјалдемократска партија Србије и Војислав Вујић, представник Посланичке групе ЈЕДИНСТВЕНА СРБИЈА (ЈС).

\*

\* \*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да су престали мандати, пре истека времена на које су изабрани, народним посланицима Љубу Петровићу и проф. др Предрагу Марковићу, даном подношења оставке.

Сагласно Закону о избору народних посланика, извршиће се попуњавање упражњених посланичких места у Народној скупштини.

\* \*

\*

У наставку заједничког начелног и јединственог претреса учествовали су министар Томислав Момировић и народни посланици: Милутин Мркоњић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (потом су се за реч и реплику јавили министар Томислав Момировић и народни посланик Милутин Мркоњић), хаџи Милорад Стошић, представник Посланичке групе ПУПС - „Три П“, Катарина Ракић, представник Посланичке групе „Александар Вучић - за нашу децу“ (поводом чијег излагања се за реч јавио министар Томислав Момировић, а затим су узајамно реплицирали народни посланици Милутин Мркоњић и Катарина Ракић, након чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Самир Тандир (поводом чијег излагања се за реч јавио министар Томислав Момировић, а реплицирао му је народни посланик Самир Тандир), Самира Ћосовић, Славенко Унковић, Владан Заграђанин, Александар Мирковић (поводом чијег излагања се за реч јавио министар Томислав Момировић), Јасмина Каранаци и Угљеша Марковић, после чега је председавајућа одредила паузу у трајању од једног часа.

Након паузе, седница је настављена у 15 часова и 15 минута.

У наставку заједничког начелног и јединственог претреса учествовали су народни посланици: Верољуб Арсић (поводом чијег излагања се за реч јавио министар Томислав Момировић), Дијана Радовић, Љиљана Малушић, Јустина Пупин Кошћал, Маја Грбић, Иван Рибаћ, Весна Кришанов, Томислав Јанковић, Сандра Јоковић, Милица Обрадовић, Борис Бурсаћ и Виктор Јевтовић.

Затим је председавајући Радован Тврдишић, потпредседник Народне скупштине, у складу са чланом 98. став 4. Пословника, закључио заједнички начелни и јединствени претрес о предлозима закона из тачака од 5. до 10. дневног реда.

Затим је Народна скупштина наставила рад и прешла на претрес o **11. тачки дневног реда - ЛИСТИ КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ.**

Председавајући Радован Тврдишић, потпредседник Народне скупштине, сагласно члану 192. став 3. Пословника, отворио је претрес о Листи кандидата.

У претресу су учествовали народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чега су се, за реч по Пословнику, јавили народни посланици: др Муамер Бачевац - указао на повреде чл. 105. и 106. Пословника, а објашњење је дао председавајући др Владимир Орлић, потпредседник Народне скупштине, проф. др Јахја Фехратовић – указао на повреду члана 108. Пословника, а објашњење је дао председавајући, др Муамер Бачевац – указао на повреду члана 109. Пословника, а објашњење је дао председавајући и проф. др Јахја Фехратовић – указао на повреду члана 103. Пословника, а објашњење је дао председавајући, а затим се за реч јавила народни посланик Сандра Божић, известилац Одбора за културу и информисање), Наташа Михаиловић-Вацић, заменик председника Посланичке групе Социјалдемократска партија Србије, мр Ђорђе Косанић, представник Посланичке групе ЈЕДИНСТВЕНА СРБИЈА (ЈС), Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) и Јелена Обрадовић, представник Посланичке групе „Александар Вучић - За нашу децу“.

Другог дана рада, седница је завршена у 18 часова и 45 минута.

**Трећи дан рада – 20. мај 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 86 народних посланика, а применом електронског система за гласање утврђено је да је у сали присутно 113 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства пољопривреде, шумарства и водопривреде и надлежних инспекцијских служби, Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА - од министра здравља и председника Владе, Живота Старчевић, заменик председника Посланичке групе ЈЕДИНСТВЕНА СРБИЈА (ЈС) - од Републичког јавног тужилаштва, Золтан Пек, представник Посланичке групе САВЕЗ ВОЈВОЂАНСКИХ МАЂАРА - од министра грађевинарства, саобраћаја и инфраструктуре, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од председника Владе и Милош Терзић, представник Посланичке групе „Александар Вучић - за нашу децу“ - од Министарства одбране.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народних посланика ради попуне упражњених посланичких места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народним посланицима Дуњи Симоновић Братић и мр Дејану Раденковићу, изабраним са изборне листе „ИВИЦА ДАЧИЋ –Социјалистичка партија Србије (СПС), Јединствена Србија (ЈС) – Драган Марковић Палма“.

Затим су народни посланици Дуња Симоновић Братић и мр Дејан Раденковић, сагласно члану 17. Закона о Народној скупштини, положили заклетву, након чега им је председник честитао на избору и пожелео успех у будућем раду.

\* \*

\*

Председник је обавестио да су спречени да седници присуствују народни посланици Јелисавета Вељковић и Ђуро Перић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Светозар Андрић, Душан Бајатовић, Арђенд Бајрами, др Драгана Баришић, Невена Веиновић, Никола Војиновић, Милимир Вујадиновић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Марко Зељуг, др Муамер Зукорлић, Крсто Јањушевић, Ана Караџић, Драгомир Карић, Јован Колунџија, Маријана Крајновић, Софија Максимовић, Марко Младеновић, Оливера Недељковић, Мира Петровић, Милена Поповић, Мисала Праменковић, Марина Рагуш, Самир Тандир, Душко Тарбук, Иван Тасовац, Радован Тврдишић, Смиља Тишма, Ненад Филиповић, Арпад Фремонд, Љиљана Кузмановић-Вујаковић, Марина Мирковић, Мина Китановић и Никола Кожовић.

Затим је Народна скупштина наставила претрес о **11. тачки дневног реда - ЛИСТИ КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ.**

У наставку претреса учествовали су народни посланици: Милија Милетић, др Муамер Бачевац, Јелена Михаиловић, проф. др Марко Атлагић, Данијела Вељовић, Угљеша Марковић, Маријан Ристичевић (након чијег излагања је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Ђорђе Милићевић, Верољуб Арсић и Адам Шукало, после чега је председавајућа, у складу са чланом 98. став 4. Пословника, закључила претрес о Листи кандидата.

Председавајућа је, сагласно члану 90. став 1. Пословника, обавестила да су позвани да седници присуствују: Гордана Чомић, министар за људска и мањинска права и друштвени дијалог, Мина Роловић Јочић, државни секретар у Министарству за људска и мањинска права и друштвени дијалог, Нина Матић, помоћник министра за људска и мањинска права и друштвени дијалог, Ивана Јоксимовић, вршилац дужности помоћника министра за људска и мањинска права и друштвени дијалог и Светлана Ђорђевић, самостални саветник у Министарству за људска и мањинска права и друштвени дијалог.

Затим је Народна скупштина прешла на претрес у појединостима о **2. тачки дневног реда – ПРЕДЛОГУ ЗАКОНА О ИЗМЕНАМА И ДOПУНАМА ЗАКОНА О ЗАБРАНИ ДИСКРИМИНАЦИЈЕ.**

Председавајућа Елвира Ковач, потпредседник Народне скупштине, сагласно члану 157. став 3. Пословника, oтворила је претрес Предлога закона у појединостима.

Саставни део Предлога закона постали су амандмани народних посланика Ђорђа Комленског на члан 7. и Јелене Жарић Ковачевић на чл. 20. и 27, као и Одбора за људска и мањинска права и равноправност полова на чл. 7. и 15.

У претресу о Амандману на члан 2. који је поднео народни посланик Ђорђе Комленски, учествовали су подносилац Амандмана (поводом чијег излагања се за реч јавила представник предлагача Гордана Чомић, министар за људска и мањинска права и друштвени дијалог) и народни посланици проф. др Владимир Маринковић (поводом чијег излагања се за реч јавила министар Гордана Чомић) и Живота Старчевић.

У претресу о Амандману на члан 3. који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић).

У претресу о Амандману на члан 5. који је поднео народни посланик Ђорђе Комленски, учествовали су подносилац Амандмана (поводом чијег излагања се за реч јавила министар Гордана Чомић) и народни посланик Угљеша Мрдић.

У претресу о Амандману на члан 6. који је поднео народни посланик Ђорђе Комленски, учествовали су подносилац Амандмана и народни посланик Драган Шормаз.

У претресу о Амандману на члан 7. који је поднео народни посланик Ђорђе Комленски, учествовао је народни посланик Србислав Филиповић.

У претресу о Амандману на члан 7. који је поднео Одбор за људска и мањинска права и равноправност полова, учествовали су министар Гордана Чомић и народни посланик Сања Јефић Бранковић.

У претресу о Амандману на члан 9. који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић, а реплицирао јој је народни посланик Ђорђе Комленски) и народни посланици Сања Јевић Бранковић (поводом чијег излагања се за реч јавила министар Гордана Чомић) и Наташа Михаиловић - Вацић (поводом чијег излагања се за реч јавила министар Гордана Чомић, а реплицирала јој је народни посланик Наташа Михаиловић - Вацић).

У претресу о Амандману на члан 16. са исправком, који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић).

У претресу о Амандману на члан 22. који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић).

У претресу о Амандману на члан 27. који је поднела народни посланик Јелена Жарић Ковачевић, учествовала је министар Гордана Чомић.

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини и одредио паузу у трајању од једног часа.

Након паузе, седница је настављена у 15 часова и 5 минута.

Затим је Народна скупштина наставила рад и прешла на претрес у појединостима о **3. тачки дневног реда – ПРЕДЛОГУ ЗАКОНА О РОДНОЈ РАВНОПРАВНОСТИ.**

Председник је, сагласно члану 157. став 3. Пословника, oтворио претрес Предлога закона у појединостима.

Народни посланик Ђорђе Комленски писаним путем повукао је амандмане на назив изнад члан 3, назив изнад члана 5, назив главе II, назив изнад члана 8, назив главе III, назив изнад члана 14, назив изнад члана 19, назив изнад члана 35, назив одељка 4, назив одељка 5, назив одељка 6, назив одељка 8, назив одељка 9, назив одељка 10, назив одељка 11, назив одељка 13, назив одељка 14, назив главе VII, назив изнад члана 62, назив изнад члана 63, назив изнад члана 64, назив главе VIII, назив изнад члана 65. и назив изнад члана 66.

Саставни део Предлога закона постали су амандмани народних посланика Сандре Божић на чл. 1, 6, 14. и 37. и Снежане Пауновић на чл. 3, 4, 6,10, 13, 27, 36, 37, на наслов изнад члана 51. и члан 51, 53, 60, 65. и 68.

У претресу о Амандману на Назив Предлога закона који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила представник предлагача Гордана Чомић, министар за људска и мањинска права и друштвени дијалог).

У претресу о Амандману на члан 1. који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић).

У претресу о Амандману на члан 1. који је поднела народни посланик Сандра Божић, учествовала је подносилац Амандмана (поводом чијег излагања се за реч јавила министар Гордана Чомић).

У претресу о Амандману на члан 3. који је поднела народни посланик Снежана Пауновић, учествовала је подносилац Амандмана (поводом чијег излагања се за реч јавила министар Гордана Чомић).

У претресу о Амандману на члан 4. који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић којој је реплицирао народни посланик Ђорђе Комленски, а затим се за реч поново јавила министар Гордана Чомић).

У претресу о Амандману на члан 4. који је поднела народни посланик Снежана Пауновић, учествовала је подносилац Амандмана.

У претресу о Амандману на члан 6. који је поднела народни посланик Снежана Пауновић, учествовала је подносилац Амандмана.

У претресу о Амандману на члан 10. који је поднела народни посланик Снежана Пауновић, учествовала је подносилац Амандмана.

У претресу о Амандману на члан 13. који је поднела народни посланик Снежана Пауновић, учествовала је подносилац Амандмана (поводом чијег излагања се за реч јавила министар Гордана Чомић, а реплицирала јој је народни посланик Снежана Пауновић).

У претресу о Амандману на члан 25. који је поднео народни посланик Ђорђе Комленски, учествовао је подносилац Амандмана (након чега су се за реч и реплику јављали министар Гордана Чомић и народни посланик Ђорђе Комленски).

У претресу о Амандману на члан 27. који је поднела народни посланик Снежана Пауновић, учествовала је подносилац Амандмана.

У претресу о Амандману на члан 29. који је поднео народни посланик Ђорђе Комленски, учествовао је подносилац Амандмана (поводом чијег излагања се за реч јавила министар Гордана Чомић, којој је реплицирао народни посланик Ђорђе Комленски, а затим се за реч поново јавила министар Гордана Чомић).

У претресу о Амандману на назив одељка 5. изнад члана 39. и члан 39, са исправком, који је поднео народни посланик Ђорђе Комленски учествовали су подносилац Амандмана и народни посланици Данијела Вељовић (поводом чијег излагања се за реч јавила министар Гордана Чомић), Драган Шормаз (поводом чијег излагања се за реч јавила министар Гордана Чомић), Снежана Пауновић и мр Данијела Вујичић.

У претресу о Амандману на назив одељка 10. изнад члана 44. и члан 44, са исправком, који је поднео народни посланик Ђорђе Комленски учествовао је подносилац Амандмана (поводом чијег излагања се за реч јавила министар Гордана Чомић којој је реплицирао народни посланик Ђорђе Комленски, а затим се за реч поново јавила министар Гордана Чомић).

У претресу о Амандману на члан 51. који је поднела народни посланик Снежана Пауновић, учествовала је подносилац Амандмана (поводом чијег излагања се за реч јавила министар Гордана Чомић, а реплицирала јој је народни посланик Снежана Пауновић).

У претресу о Амандману на члан 65. који је поднела народни посланик Снежана Пауновић, учествовали су подносилац Амандмана и народни посланик Наташа Михаиловић - Вацић.

У претресу о Амандману на члан 68. који је поднела народни посланик Снежана Пауновић, учествовала је подносилац Амандмана.

У претресу о Амандману на члан 76. који је поднео народни посланик Ђорђе Комленски, учествовао је народни посланик Јован Палалић.

У претресу о Амандману на члан 77. који је поднео народни посланик Ђорђе Комленски, учествовали су подносилац Амандмана и народни посланици Милан Југовић и Миодраг Линта.

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Потом је Народна скупштина прешла на претрес у појединостима о **4. тачки дневног реда – ПРЕДЛОГУ ЗАКОНА О ОБНОВИ КУЛТУРНО - ИСТОРИЈСКОГ НАСЛЕЂА И ПОДСТИЦАЊУ РАЗВОЈА СРЕМСКИХ КАРЛОВАЦА.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постали су амандмани Одбора за културу и информисање на чл. 10. и 15.

У претресу о Амандману на члан 15. који је поднео Одбор за културу и информисање, учествовали су народни посланици Јадранка Јовановић и Милија Милетић.

Затим је председавајући закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Потом је Народна скупштина прешла на претрес у појединостима о **5. тачки дневног реда –** **ПРЕДЛОГУ ЗАКОНА О ИЗМЕНИ ЗАКОНА О ПЛАНИРАЊУ И ИЗГРАДЊИ.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман народних посланика Катарине Ракић, Горана Пекарског, Горана Спасојевића, Адријане Пуповац, Николе Војиновића и Милосава Милојевића на члан 3, са исправком.

У претресу о Амандману на члан 3, са исправком, који су заједно поднели народни посланици Катарина Ракић, Горан Пекарски, Горан Спасојевић, Адријана Пуповац, Никола Војиновић и Милосав Милојевић, учествовали су народни посланици Катарина Ракић, Самира Ћосовић и Милија Милетић.

Затим је председавајући закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Председавајући је, сагласно члану 87. став 5. Пословника, одредио четвртак, 20. мај 2021. године, са почетком у 18,00 часова, као Дан за гласање о тачкама дневног реда Дванаесте седнице Првог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 178 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СРЕДЊЕМ ОБРАЗОВАЊУ И ВАСПИТАЊУ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 181 присутног народног посланика, 180 је гласало за, а један није гласао), усвојила Предлог закона о изменама и допунама Закона о средњем образовању и васпитању, у целини.

**2. тачка дневног реда – ПРЕДЛОГ ЗАКОНА О ИЗМЕНАМА И ДOПУНАМА ЗАКОНА О ЗАБРАНИ ДИСКРИМИНАЦИЈЕ**

Народна скупштина је, већином гласова (од 185 присутних народних посланика, 165 је гласало за, шест против, један се уздржао, а 13 није гласало), прихватила Предлог закона, у начелу.

Народна скупштина није прихватила амандмане народног посланика Ђорђа Комленског на члан 2. (од 185 присутних народних посланика, седам је гласало за, а 178 није гласало), на члан 3. (од 185 присутних народних посланика, седам је гласало за, а 178 није гласало), на члан 5. (од 185 присутних народних посланика, седам је гласало за, а 178 није гласало), на члан 6. (од 185 присутних народних посланика, седам је гласало за, а 178 није гласало), на члан 9. (од 185 присутних народних посланика, шест је гласало за, а 179 није гласало),на члан 16. са исправком (од 185 присутних народних посланика, пет је гласало за, а 180 није гласало) и на члан 22. (од 185 присутних народних посланика, четири су гласала за, а 181 није гласао).

Народна скупштина је, већином гласова (од 185 присутних народних посланика, 173 су гласала за, шест против, а шест није гласало), усвојила Предлог закона о изменама и дoпунама Закона о забрани дискриминације, у целини.

**3. тачка дневног реда – ПРЕДЛОГ ЗАКОНА О РОДНОЈ РАВНОПРАВНОСТИ**

Народна скупштина је, већином гласова (од 185 присутних народних посланика, 166 је гласало за, четири против, један се уздржао, а 14 није гласало), прихватила Предлог закона, у начелу.

Народна скупштина није прихватила амандмане народног посланика Ђорђа Комленског на назив Предлога закона (од 185 присутних народних посланика, пет је гласало за, а 180 није гласало), на члан 1. (од 185 присутних народних посланика, пет је гласало за, а 180 није гласало), на члан 2. (од 185 присутних народних посланика, седам је гласало за, а 178 није гласало), на назив изнад члана 3. и члан 3, са исправком (од 185 присутних народних посланика, пет је гласало за, а 180 није гласало), на члан 4. (од 185 присутних народних посланика, пет је гласало за, а 180 није гласало), на назив изнад члана 5. и члан 5, са исправком (од 185 присутних народних посланика, пет је гласало за, а 180 није гласало), на члан 6. (од 185 присутних народних посланика, пет је гласало за, а 180 није гласало), на назив главе II изнад члана 7. и члан 7, са исправком (од 185 присутних народних посланика, пет је гласало за, а 180 није гласало), на назив изнад члана 8. и члан 8, са исправком (од 185 присутних народних посланика, пет је гласало за, а 180 није гласало), на члан 9. (од 185 присутних народних посланика, пет је гласало за, а 180 није гласало), на члан 10. (од 185 присутних народних посланика, шест је гласало за, а 179 није гласало), на члан 11. (од 185 присутних народних посланика, шест је гласало за, а 179 није гласало), на назив главе III изнад члана 13. и члан 13, са исправком (од 186 присутних народних посланика, шест је гласало за, а 180 није гласало), на назив изнад члана 14. и члан 14, са исправком (од 186 присутних народних посланика, пет је гласало за, а 181 није гласао), на члан 16. (од 186 присутних народних посланика, осам је гласало за, а 178 није гласало), на члан 17. (од 186 присутних народних посланика, шест је гласало за, а 180 није гласало), на члан 18. (од 186 присутних народних посланика, седам је гласало за, један против, а 178 није гласало), на назив изнад члана 19. и члан 19, са исправком (од 186 присутних народних посланика, седам је гласало за, а 179 није гласало), на члан 20. (од 186 присутних народних посланика, седам је гласало за, а 179 није гласало), на члан 25. (од 186 присутних народних посланика, седам је гласало за, а 179 није гласало), на члан 27. (од 186 присутних народних посланика, шест је гласало за, а 180 није гласало), на члан 28. (од 186 присутних народних посланика, пет је гласало за, а 181 није гласао), на члан 29. (од 186 присутних народних посланика, пет је гласало за, а 181 није гласао), на назив изнад члана 33. (од 186 присутних народних посланика, седам је гласало за, а 179 није гласало), на назив изнад члана 35. и члан 35, са исправком (од 186 присутних народних посланика, шест је гласало за, а 180 није гласало), на члан 37. (од 186 присутних народних посланика, седам је гласало за, а 179 није гласало), на назив одељка 4. изнад члана 38. и члан 38, са исправком (од 186 присутних народних посланика, осам је гласало за, а 178 није гласало), на назив одељка 5. изнад члана 39. и члан 39, са исправком (од 186 присутних народних посланика, шест је гласало за, а 180 није гласало), на назив одељка 6. изнад члана 40. и члан 40, са исправком (од 186 присутних народних посланика, пет је гласало за, а 181 није гласао), на назив одељка 7. (од 186 присутних народних посланика, седам је гласало за, а 179 није гласало), на назив одељка 8. изнад члана 42. и члан 42, са исправком (од 186 присутних народних посланика, пет је гласало за, а 181 није гласао), на назив одељка 9. изнад члана 43. и члан 43, са исправком (од 186 присутних народних посланика, седам је гласало за, а 179 није гласало), на назив одељка 10. изнад члана 44. и члан 44, са исправком (од 186 присутних народних посланика, осам је гласало за, а 178 није гласало), на назив одељка 11. изнад члана 45. и члан 45, са исправком (од 186 присутних народних посланика, седам је гласало за, а 179 није гласало), на назив одељка 12. (од 186 присутних народних посланика, шест је гласало за, а 180 није гласало), на назив одељка 13. изнад члана 47. и назив члана 47, са исправком (од 186 присутних народних посланика, шест је гласало за, а 180 није гласало), на назив одељка 14. изнад члана 48. и члан 48, са исправком (од 186 присутних народних посланика, седам је гласало за, а 179 није гласало), на назив главе VI (од 186 присутних народних посланика, седам је гласало за, а 179 није гласало), на члан 55. (од 186 присутних народних посланика, пет је гласало за, а 181 није гласао), на члан 57. (од 186 присутних народних посланика, шест је гласало за, а 180 није гласало), на назив главе VII изнад члана 59. и члан 59, са исправком (од 186 присутних народних посланика, седам је гласало за, а 179 није гласало), на члан 60. (од 186 присутних народних посланика, седам је гласало за, а 179 није гласало), на назив изнад члана 62. и члан 62, са исправком (од 186 присутних народних посланика, седам је гласало за, а 179 није гласало), на назив изнад члана 63. и члан 63, са исправком (од 186 присутних народних посланика, шест је гласало за, а 180 није гласало), на назив изнад члана 64. и члан 64, са исправком (од 186 присутних народних посланика, пет је гласало за, а 181 није гласао), на назив главе VIII изнад члана 65, назив члана 65. и члан 65, са исправком (од 186 присутних народних посланика, шест је гласало за, а 180 није гласало), на назив изнад члана 66. и члан 66, са исправком (од 186 присутних народних посланика, шест је гласало за, а 180 није гласало), на члан 68. (од 186 присутних народних посланика, шест је гласало за, а 180 није гласало), на члан 71. (од 186 присутних народних посланика, седам је гласало за, а 179 није гласало), на члан 73. (од 186 присутних народних посланика, седам је гласало за, а 179 није гласало), на члан 76. (од 186 присутних народних посланика, пет је гласало за, а 181 није гласао) и на члан 77. (од 186 присутних народних посланика, седам је гласало за, а 179 није гласало).

Народна скупштина је, већином гласова (од 186 присутних народних посланика, 163 су гласала за, десет против, два су се уздржала, а 11 није гласало), усвојила Предлог закона о родној равноправности, у целини.

**4. тачка дневног реда – ПРЕДЛОГ ЗАКОНА О ОБНОВИ КУЛТУРНО - ИСТОРИЈСКОГ НАСЛЕЂА И ПОДСТИЦАЊУ РАЗВОЈА СРЕМСКИХ КАРЛОВАЦА**

Пошто је Народна скупштина обавила претрес Предлога закона у начелу и појединостима, а с обзиром на то да су поднети амандмани постали саставни део Предлога закона, Народна скупштина је одлучивала само о Предлогу закона у целини.

Народна скупштина је, једногласно (од 187 присутних народних посланика, 187 је гласало за), усвојила Предлог закона о обнови културно - историјског наслеђа и подстицању развоја Сремских Карловаца, у целини.

**5. тачка дневног реда – ПРЕДЛОГ ЗАКОНА О ИЗМЕНИ ЗАКОНА О ПЛАНИРАЊУ И ИЗГРАДЊИ**

Народна скупштина је, већином гласова (од 187 присутних народних посланика, 186 је гласало за, а један није гласао), прихватила Предлог закона, у начелу.

Народна скупштина је, већином гласова (од 187 присутних народних посланика, 185 је гласало за, а два нису гласала), посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања.

Народна скупштина је већином гласова (од 187 присутних народних посланика, 185 је гласало за, а два нису гласала), усвојила Предлог закона о измени Закона о планирању и изградњи, у целини.

**6. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЕЛЕКТРОНСКОМ ДОКУМЕНТУ, ЕЛЕКТРОНСКОЈ ИДЕНТИФИКАЦИЈИ И УСЛУГАМА ОД ПОВЕРЕЊА У ЕЛЕКТРОНСКОМ ПОСЛОВАЊУ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 186 присутних народних посланика, 184 су гласала за, а два нису гласала), усвојила Предлог закона о изменама и допунама Закона о електронском документу, електронској идентификацији и услугама од поверења у електронском пословању, у целини.

**7. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОСЕБНИМ УСЛОВИМА ЗА РЕАЛИЗАЦИЈУ ПРОЈЕКТА ИЗГРАДЊЕ СТАНОВА ЗА ПРИПАДНИКЕ СНАГА БЕЗБЕДНОСТИ**

Народна скупштина је, већином гласова (од 186 присутних народних посланика, 185 је гласало за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања, већином гласова (од 186 присутних народних посланика, 184 су гласала за, а два нису гласала).

Народна скупштина је, већином гласова (од 186 присутних народних посланика, 185 је гласало за, а један није гласао), усвојила Предлог закона о изменама и допунама Закона о посебним условима за реализацију пројекта изградње станова за припаднике снага безбедности, у целини.

**8. тачка дневног реда – ПРЕДЛОГ ЗАКОНА О ИЗМЕНАМА И ДOПУНАМА ЗАКОНА О ПЛОВИДБИ И ЛУКАМА НА УНУТРАШЊИМ ВОДАМА**

Пошто је Народна скупштина обавила заједнички начелни и јединствени претрес о предлозима закона из тачака од 8. до 10. дневног реда, а с обзиром на то да на предлоге закона нису поднети амандмани Народна скупштина је, сагласно члану 160. став 3. Пословника, одлучивала само о предлозима закона у целини.

Народна скупштина је, већином гласова (од 186 присутних народних посланика, 184 су гласала за, а два нису гласала), усвојила Предлог закона о изменама и дoпунама Закона о пловидби и лукама на унутрашњим водама, у целини.

**9. тачка дневног реда – ПРЕДЛОГ ЗАКОНА О МЕТРОУ И ГРАДСКОЈ ЖЕЛЕЗНИЦИ**

Народна скупштина је, већином гласова (од 186 присутних народних посланика, 185 је гласало за, а један није гласао), усвојила Предлог закона о метроу и градској железници, у целини.

**10. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О МЕЂУНАРОДНОМ ПОВРЕМЕНОМ ПРЕВОЗУ ПУТНИКА АУТОБУСИМА (INTERBUS СПОРАЗУМ) И ОДЛУКЕ БР. 1/2011 ЗАЈЕДНИЧКОГ ОДБОРА ОСНОВAНОГ INTERBUS СПОРАЗУМОМ О МЕЂУНАРОДНОМ ПОВРЕМЕНОМ ПРЕВОЗУ ПУТНИКА АУТОБУСИМА**

Народна скупштина је, већином гласова (од 186 присутних народних посланика, 182 су гласала за, а четири нису гласала), усвојила Предлог закона о потврђивању Споразума о међународном повременом превозу путника аутобусима (Interbus споразум) и Одлуке бр. 1/2011 Заједничког одбора основaног Interbus споразумом о међународном повременом превозу путника аутобусима, у целини.

**11. тачка дневног реда – ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Народна скупштина је, већином гласова свих народних посланика (од 187 присутних народних посланика, 161 је гласао за, а 26 није гласало), изабрала Милорада Вукашиновића за члана Савета Регулаторног тела за електронске медије, на предлог надлежног одбора Скупштине Аутономне покрајине Војводине.

Народна скупштина није изабрала Горана Ерора за члана Савета Регулаторног тела за електронске медије, на предлог надлежног одбора Скупштине Аутономне покрајине Војводине (од 187 присутних народних посланика, 28 је гласало за, а 159 није гласало).

Пошто је Народна скупштина обавила разматрање и одлучивање о свим тачкама дневног реда седнице, председник је, сагласно члану 102. Пословника, закључио Дванаесту седницу Првог редовног заседања Народне скупштине Републике Србије у 2021. години.

Седница је закључена у 18 часова и 15 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић